Lav et referat af nedenstående tekst:

Tekst:
Der bliver brug for både solbriller og gummistøvler torsdag, for vejret kommer til at skifte flere gange i løbet af dagen. Morgenen begynder med sol og en skyfri himmel de fleste steder i Nordjylland, men hen på eftermiddagen slår vejret om. Særligt Himmerland og den centrale del af Vendsyssel ser ud til at blive ramt af byger, og nogle steder kan det udvikle sig til skybrud. TV2 Vejrets Thomas Mørk beskriver bygerne som ”krasbørstige med høj intensitet”, og det er dem, der kan udvikle sig til skybrud. På TV 2 vejrets radar kan du altid se, om der skulle være en kraftig byge på vej til netop dig. Du kan se morgenens vejrudsigt herunder: Thy og Læsø slipper I Thy og på Læsø ser det ud til at holde tørt hele dagen, og i resten af Nordjylland kan gummistøvlerne og paraplyen pakkes væk sent på aftenen. Når solen går på hæld, og det bliver aften, så ser det nemlig ud til, at bygerne forsvinder. Temperaturerne ligger omkring de 20 grader i løbet af dagen.

Referat:
Dagen begynder flot og solrig de fleste steder i regionen, men hen på eftermiddagen er der risiko for skybrud flere steder i Nordjylland.